உலகக் கோப்பை கிரிக்கெட் தொடர் அடுத்த வருடம் இங்கிலாந்தில் நடைபெற உள்ளது. இந்தத் தொடருக்கு இன்னும் 8 மாதங்களே உள்ளது. இந்த காலக்கட்டத்தில் இந்திய அணி 18 ஒருநாள் கிரிக்கெட் போட்டிகளில் மட்டுமே பங்கேற்கிறது. இதனால் மேற்கிந்தியத் தீவுகள் அணிக்கு எதிராக இன்று தொடங்கும் ஒருநாள் கிரிக்கெட் தொடர் முக்கியத்துவம் பெற்றுள்ளது. உலகக் கோப்பைக்கு தயாராகுவதற்கும், நடுகள பேட்டிங் வரிசை அதிலும் முக்கியமாக 4-வது வீரர் தேர்வை முடிவு செய்வதற்கும் இந்திய அணிக்கு இந்தத் தொடர் சிறந்த வகையில் உதவக்கூடும் என கருதப்படுகிறது.